P6_TA(2005)0253

Σχέδιο διορθωτικού προϋπολογισμού 2/2005

Ψήφισμα του Ευρωπαϊκού Κοινοβουλίου σχετικά με το σχέδιο διορθωτικού προϋπολογισμού αριθ. 2/2005 της Ευρωπαϊκής Ένωσης για το οικονομικό έτος 2005 — Αναπροσαρμογές των μισθών (9491/2005 — C6-0172/2005 — 2005/2045(BUD))

Το Ευρωπαϊκό Κοινοβούλιο,

- έχοντας υπόψη το άρθρο 272 της Συνθήκης ΕΚ και το άρθρο 177 της Συνθήκης Ευρατόμ,

- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως τα άρθρα 37 και 38,

- έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005, όπως εγκρίθηκε οριστικά στις 16 Δεκεμβρίου 2004 [2],

- έχοντας υπόψη τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και της βελτίωση της διαδικασίας του προϋπολογισμού [3],

- έχοντας υπόψη το προσχέδιο διορθωτικού προϋπολογισμού αριθ. 2/2005 της Ευρωπαϊκής Ένωσης για το οικονομικό έτος 2005 που υπέβαλε η Επιτροπή στις 30 Μαρτίου 2005 (SEC(2005)0421),

- έχοντας υπόψη το σχέδιο διορθωτικού προϋπολογισμού αριθ. 2/2005 που καταρτίσθηκε από το Συμβούλιο στις 30 Μαΐου 2005 (9491/2005 — C6-0172/2005),

- έχοντας υπόψη το άρθρο 69 και το παράρτημα IV του Κανονισμού του,

- έχοντας υπόψη την έκθεση της Επιτροπής Προϋπολογισμών (A6-0190/2005),

A. λαμβάνοντας υπόψη ότι το 2004 η μισθολογική αναπροσαρμογή για το προσωπικό ήταν μικρότερη του αναμενομένου,

Β. λαμβάνοντας υπόψη ότι η αρμόδια για τον προϋπολογισμό αρχή ζήτησε από τα θεσμικά όργανα να της υποβάλουν εκτιμήσεις όσον αφορά την προσαρμογή των διοικητικών δαπανών τους ως αποτέλεσμα της μισθολογικής αναπροσαρμογής,

Γ. λαμβάνοντας υπόψη τη δήλωση της αρμόδιας για τον προϋπολογισμό αρχής, της 25ης Νοεμβρίου 2004 [4], με την οποία ζητούσε, ο συγκεκριμένος διορθωτικός προϋπολογισμός να περιέχει αποκλειστικά τις μειώσεις των πιστώσεων για διοικητικές δαπάνες των θεσμικών οργάνων ως συνέπεια της ετήσιας αναπροσαρμογής μισθών και συντάξεων,

Δ. λαμβάνοντας υπόψη ότι η πρόταση της Επιτροπής περιλαμβάνει επίσης ορισμένα διοικητικά ζητήματα που δεν σχετίζονται με την μισθολογική αναπροσαρμογή,

1. συμφωνεί με τις μισθολογικές προσαρμογές του Ευρωπαϊκού Κοινοβουλίου, του Συμβουλίου, του Δικαστηρίου, του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής, της Επιτροπής των Περιφερειών, του Ευρωπαίου Διαμεσολαβητή και του Ευρωπαίου Επόπτη Προστασίας Δεδομένων, όπως εγκρίθηκαν στο σχέδιο διορθωτικού προϋπολογισμού αριθ. 2/2005 του Συμβουλίου·

2. αποφασίζει να προσαρμόσει τους μισθούς και τις συντάξεις στον προϋπολογισμό της Επιτροπής σύμφωνα με την πρόταση που περιείχε το προσχέδιο διορθωτικού προϋπολογισμού 2/2005 και έχει υποβάλει σχετική τροπολογία στον προϋπολογισμό·

3. συμφωνεί με το οργανόγραμμα (Ελεγκτικό Συνέδριο και Ευρωπαίος Επόπτης Προστασίας Δεδομένων) και με τις αλλαγές στην ονοματολογία (Επιτροπή), όπως εγκρίθηκαν στο σχέδιο διορθωτικού προϋπολογισμού αριθ. 2/2005 του Συμβουλίου·

4. αποφασίζει να προσαρμόσει τους υπολογισμούς όσον αφορά τα έσοδα (Ευρωπαϊκή Οικονομική και Κοινωνική Επιτροπή και Υπηρεσία Επισήμων Εκδόσεων) σύμφωνα με την πρόταση που περιείχε το προσχέδιο διορθωτικού προϋπολογισμού αριθ. 2/2005 και έχει υποβάλει δύο σχετικές τροπολογίες στον προϋπολογισμό·

5. αναθέτει στον Πρόεδρό του να διαβιβάσει το παρόν ψήφισμα, μαζί με τις τροπολογίες στο σχέδιο διορθωτικού προϋπολογισμού αριθ. 2/2005, στο Συμβούλιο και στην Επιτροπή, καθώς και στα άλλα ενδιαφερόμενα θεσμικά όργανα και οργανισμούς.

[1] ΕΕ L 248 της 16.9.2002, σ. 1.

[2] ΕΕ L 60 της 8.3.2005, σ. 1.

[3] ΕΕ C 172 της 18.6.1999, σ. 1. Συμφωνία που τροποποιήθηκε με την απόφαση 2003/429/ΕΚ (ΕΕ L 147 της 14.6.2003, σ. 25).

[4] Κείμενα που εγκρίθηκαν στις 16.12.2004, P6_TA(2004)0103.

--------------------------------------------------